የባሌ ተራሮች ፓርክን በዩኔስኮ በቋሚነት ለማስመዝገብ ጥረት እየተደረገ ነው
የባሌ ተራሮች ፓርክን በተባበሩት መንግስታት ድርጅ የሳይንስ፣ ትምህርትና ባህል ድርጅት /ዩኔስኮ/ በቋሚነት ለማስመዝገብ ጥረት እየተደረገ መሆኑን ፓርኩ አስተዳደር ገልጿል፡፡ፓርኩ በአውሮፓዊያኑ የዘመን ቀመር 2016 በዩኔስኮ ጊዜያዊ መዝገብ ከሰፈረ ወዲህ ድርጅቱ በዋና መስፈርትነት ያስቀመጠውን ወሰን የማካለል ስራ እየሰራ መሆኑንም አስተዳደሩ ጠቁሟል፡፡ቱሉ ዲምቱን እና ሌሎች ከባህር ጠለል በላይ 4 ሺህ 3 መቶ 77 ሜትር ከፍታ ያላቸው አካባቢዎች የፓርኩ አካል እንደሆኑም ተገልጿል፡፡ይሁን እንጂ ፓርኩን በተመለከተ በህብረተሰቡ ዘንድ የባለቤትነት ስሜት ከመፍጠር አንጻር ይበልጥ መሰራት እንዳለበት ዋልታ ቴሌቪዥን በስፍራው ባደረገው ቅኝት ለመታዘብ ችሏል፡፡ከሶስት አመታት ወዲህ ግን የግጦሽ እና የእርሻ መሬት ለማስፋፋት ሲባል የሚለቀቀው እሳት ጋብ ማለቱ በበጎ ጎኑ የሚጠቀስ ነው፡፡ 